CELEX: 32012R0697
Language: mt
Date: 2012-07-25 00:00:00
Title: Regolament ta’ Implimentazzjoni tal-Kummissjoni (UE) Nru 697/2012 tal- 25 ta’ Lulju 2012 dwar il-klassifikazzjoni ta' ċerti oġġetti fin-Nomenklatura Magħquda

31.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 203/32
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 697/2012
   tal-25 ta’ Lulju 2012
   dwar il-klassifikazzjoni ta' ċerti oġġetti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bil-għan li jkun hemm l-applikazzjoni ta' tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’din it-tabella.
            
         
               (4)
            
            
               Huwa xieraq li jiġi previst li informazzjoni tariffarja li torbot u li tkun inħarġet mill-awtoritajiet doganali tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li ma tkunx konformi ma' dan ir-Regolament tkun tista', għal perjodu ta' tliet xhur, tibqa’ tiġi invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
   Artikolu 2
   Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista' tkompli tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Lulju 2012.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  OJ L 256, 7.9.1987, p. 1. Edizzjoni Speċjali tal-ĠU bil-Malti, Kapitolu 02, Volum 02, p. 382–386.
   
      (2)  OJ L 302, 19.10.1992, p. 1. Edizzjoni Speċjali tal-ĠU bil-Malti, Kapitolu 02, Volum 04, p. 307–356.
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Oġġett (li jissejjaħ “modulu transformer bi plagg RJ 45”) b’pinnijiet konnettivi protetti minn qoxra b’dimensjonijiet, bejn wieħed u ieħor, ta’ 2 × 1,5 × 1,5 ċm.
                  L-oġġett huwa magħmul minn unità ta’ ċirkuwitu stampat mgħammra b’erba’ transformers, kapasiter u erba’ reżisters. Fih ukoll żewġ dijodi li jemettu d-dawl, li mhumiex mgħaqqdin mal-komponenti l-oħrajn.
                  L-oġġett huwa mfassal speċifikament għal netwerk tal-Ethernet 10/100 BASE-T u huwa magħmul biex jitqiegħed fuq unità ta’ ċirkuwitu stampat sabiex jiġu konnessi kompjuters li jagħmlu parti minn netwerk lokali biex jibagħtu u jirċievu s-sinjali.
                  Jippermetti wkoll is-separazzjoni galvanika u l-protezzjoni tas-sinjali f’każ ta’ vultaġġ għoli żżejjed u ta’ interferenza tat-tip komuni.
               
               
                  8517 70 90 
               
               
                  Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, min-Nota 2(b) ta’ mat-Taqsima XVI u mill-kliem tal-kodiċijiet tan-NM 8517 , 8517 70  u 8517 70 90 .
                  Minbarra l-konnekter, l-oġġett fih ukoll diversi komponenti elettriċi differenti. Barra minn hekk, minbarra li jikkonnettja għal maċ-ċirkuwiti elettriċi jew ġo fihom, iwettaq ukoll għadd ta’ funzjonijiet elettriċi differenti bħas-separazzjoni galvanika u l-protezzjoni f’każ ta’ vultaġġ għoli żżejjed u ta’ interferenza tat-tip komuni. Anki dawn il-komponenti huma importanti, minħabba li lkoll flimkien jikkontribwixxu għar-rekwiżiti tekniċi li huma meħtiġin biex tiġi stabbilita konnessjoni fuq netwerk tal-Ethernet.
                  Konsegwentement, il-klassifikazzjoni taħt l-intestatura 8536 hija eskluża.
                  Għalhekk, minħabba li l-oġġett jintuża f’apparat għall-komunikazzjoni f’netwerk bil-fili, għandu jiġi kklassifikat taħt il-kodiċi tan-NM 8517 70 90  bħala parti minn apparat għall-komunikazzjoni f’netwerk bil-fili jew bla fili.